Fondacija Mirna Filipan

Fondacija Mirna Filipan, skraćeni naziv za "Fondacija "Mirna Filipan" za doprinos razvoja glumačke umjetnosti", je neprofitabilna organizacija osnovana 8. augusta 2001. u Sarajevu, u znak sjećanja na tragično preminulu mladu sarajevsku glumicu Mirnu Filipan. Osnivači fondacije su Melika Filipan, Dušan Filipan i Mirela Ceklić.

Cilj Fondacije je unapređenje i razvoj glumačke djelatnosti i pomoć talentovanim studentima glume odnosno glumcima u obrazovanju. Djelatnosti Fondacije su stipendiranje studenata glume ASU, usavršavanje mladih glumaca, međunarodna saradnja u obasti pozorišne umjetnosti, podsticaj stvaranja dramske građe te zaštita i prezentiranje pozorišne baštine.

Nagrada Fondacije Mirna Filipan dodjeljuje se od 2003. godine u Sarajevu najboljem mladom glumcu za angažman u protekloj godini. Žiri čine odabrani glumci, režiseri te predstavnici Fondacije. Dosadašnji dobitnici nagrade su Aleksandar Seksan (2003), Belma Lizde-Kurt (2004) i Ermin Bravo (2005).

 Djelatnosti 
Sufinansiranje pozorišnih i dramskih projekata od značaja za BiH 
Podsticanje stvaranja dramske građe 
Pomoć pri zaštiti, čuvanju i prezentiranju pozorišne baštine
Razvoj međunarodne saradnje u oblasti pozorišne umjetnosti
Pomaganje u organizaciji pozorišnih i glumačkih manifestacija
Podsticanje stručnog usavršavanja mladih glumaca
Stipendiranje talentovanih studenata Akademije scenskih umjetnosti-odsjek Gluma
Podsticanje stvaranja tehničkih predpostavki za pozorišnu umjetnost 

 Reference 

 Vanjski linkovi 
Službena stranica Fondacije

Kategorija:Umjetnost u Sarajevu